মনে পড়ে রুবি রায়

মনে পরে রুবি রায়  ১৯৬৯ সালে রাহুল দেব বর্মণের গাওয়া একটি বাংলা সঙ্গীত। শচীন ভৌমিক  ১৯৬০-এর দশকের শেষের দিকে কলেজ জীবনের স্মৃতিচারণ করে গানের কথা লিখেছিলেন। ২০১৭ সালে সারেগামা ইন্ডিয়া লিমিটেড এটি  'নস্টালজিক পুজা হিটস' অ্যালবামে যুক্ত করে। মনে পরে রুবি রায়  হিন্দিতে 'মেরি ভিগি ভিগি সি'''  নামে পুনর্নির্মাণ করা হয়েছিল, যা কিশোর কুমার গেয়েছিলেন এবং ১৯৭৩ সালে সঞ্জীব কুমার অভিনীত অনামিকা চলচ্চিত্রে ব্যবহার হয়েছিল।

 বিবরণ 
শচীন ভৌমিক এক সময় কলেজে থাকাকালীন একজন মেয়েকে ভালোবাসতেন যার প্রতি তার স্নেহ ছিল, কিন্তু তিনি কখনও তার সাথে সম্পর্ক স্থাপন করতে পারেননি। তার আসল নাম ছিল ছবি রায়, যাকে গানটিতে 'রুবি রায়' হিসেবে স্মরণ করা হয়েছে, তার পরিচয় রক্ষা করার জন্য। বর্মণ ভৌমিককে গান  লেখার জন্য রাজি করিয়েছিলেন। ব্যাপক প্রচারের পর, শচীন ভৌমিককে অনেক সাক্ষাৎকারে আমন্ত্রণ করা হয়েছিল। অনেকেই তাকে জিজ্ঞাসা করেছিলেন যে গানটির অনুপ্রেরণা কী, যার উত্তরে তিনি বলেছিলেন যে এই গানটি তার নিজের ব্যর্থ প্রেমের স্মৃতিতে তৈরি, যেখানে তিনি প্রত্যাখিত হয়েছিলেন। তিনি তার নাম প্রকাশ করতে চাননি, এবং তাই এটি পরিবর্তন করে 'রুবি রায়' রাখেন। গানের লিরিক্স গুলিতে এটি প্রতিফলিত আছে।

১৯৬০ দশকের শেষের দিকে শচীন ভৌমিক, রাহুল দেব বর্মণের জন্য একটি বাংলা গান লেখার প্রতিশ্রুতি দেন। দুর্গাপূজা উৎসবে এটি প্রকাশের পরিকল্পনা করা হয়েছিল। ১৯৬৯ সালে ভৌমিক এই গান লিখেছিলেন, কিন্তু ১৯৬৮ এবং ১৯৬৯ সালে ব্রহ্মচারী, আয়া সাওয়ান ঝুম কে এবং আরাধনার মতো অন্যান্য চিত্রনাট্যের কারণে তা পিছিয়ে যায়। গানের বাকি বৈশিষ্ট্যপূর্ণ অংশ, যেমন সুর ও ছন্দ, বর্মণ প্রযোজিত। এটি ১৯৬৯ সালের একটি পূজা সেরা গান ছিল।মনে পড়ে রুবি রায় ১৯৬৯ সালের দুর্গাপূজার সময় তাৎক্ষণিকভাবে জনপ্রিয়তা অর্জন করে।

 পুনরুৎপাদন 
১৯৭৩ সালে, রাহুল বর্মন কিশোর কুমারকে মেরি ভেগি ভিগি সি  নামে এই গানটির হিন্দি সংস্করণ গাইতে বলেছিলেন। একই বছর সঞ্জীব কুমার এবং জয়া ভাদুড়ী অভিনীত অনামিকা ছায়াছবিতে এই গান টি ব্যবহার করা হয়।

২০২১ সালে, সায়ন্তনী গুহাঠাকুরতা অভিনীত ঈশান মজুমদারের "রুবি রায় ৩.০"''  শিরোনামে গানটির পুনরিৎপাদিত সংস্করণ প্রকাশিত হয়। এই গানটি তৈরিতে অনেকেই সাহায্য করেছিলেন। ঈশান মজুমদার ছিলেন গায়ক, সুরকার এবং গীতিকার; রাহুল সরকার ছিলেন রেকর্ডিং অনুষ্ঠানের সমন্বয়ক; শুভাশীষ পাঠক ছিলেন শব্দ-সুর মিশ্রণ এবং ভিডিও পরিচালনা করেছিলেন গৌরব দত্ত।

 তথ্যসূত্র 

বিষয়শ্রেণী:ভারতীয় গান
বিষয়শ্রেণী:বাংলা ভাষার গান
বিষয়শ্রেণী:১৯৬৯-এর গান